Alexander Luczy

**Alexander Luczy** (* 13. august 1939, Levoča), stavebný inžinier, horolezec, skialpinista, znalec Vysokých Tatier a Švajčiarskych Álp, horský vodca.

## Životopis
Žil so svojou rodinou v Poprade. Jeho otec Gustáv Alexander Luczy bol obchodníkom s potravinami. Stredoškolské štúdium v roku 1957 ukončil maturitou na Priemyselnej škole stavebnej a zememeračskej v Košiciach. Vysokoškolské vzdelanie získal na Stavebnej fakulte Vysokej škole technickej v Bratislave v roku 1962. V roku 1969 emigroval do Švajčiarska. Dovtedy pracoval na stavebných projektoch v Poprade a vo Vysokých Tatrách. Príčinou emigrácie bolo jeho sledovanie vtedajšou Štátnou bezpečnosťou. Odmietol návrhy stať sa jej spolupracovníkom. 

Jeho otec od detských rokov v ňom pestoval lásku k horám. Mal desať rokov, keď prvý raz vystúpil na tatranský vrchol. Boli nim Rysy. Mal 15 rokov, keď sa stal členom horolezeckého oddielu Slávia Košice a po absolvovaní kurzu pre začiatočníkov začal uskutočňovať prvé horolezecké túry vo Vysokých Tatrách.  Mal 20 rokov, keď mal prvý vážny úraz po 45 metrovom páde v stene Malého Kežmarského štítu.    
Napriek tomu na hory a lezenie nezanevrel. Od roku 1965 bol dobrovoľným členom Tatranskej horskej služby, od roku 1968 horským vodcom. Od roku 1996 je horským vodcom UIAGM. 

Po emigrácii sa usadil vo Švajčiarsku, kde pracoval ako stavebný inžinier hlavne na výstavbe diaľnic, tunelov, mostov, ale aj priemyselných konštrukcii a regulácii dopravy. Pôsobil Zürichu, Baseli, Neuchâteli a Biel/Bienne. Oženil sa zo švajčiarkou Monique, s ktorou má dve deti. 

Nebol extrémnym horolezcom. Známe a ocenené boli jeho zjazdy na lyžiach tatranských vrcholov, lyžiarsky prechod Vysokými Tatrami  zo Zeleného plesa na Popradské pleso v roku 1967. Absolvoval viac ako 400 výstupov na tatranské štíty. V jeho horolezeckom denníku je okolo 1400 alpských výstupov a z nich viac ako 600 na lyžiach.https://cesky-dialog.net/clanek/4662-tatranec-ve-svycarsku-a-svycar-v-tatrach/ Tatranec vo Švajčiarsku,https://horolezectvo.vetroplachmagazin.sk/alexander-luczy-1939-horsky-vodca-v-penzii-ch-843Horský vodca, https://docplayer.cz/53141257-Revue-zima-profil-alexander-luczy-z-bratislavy-na-dachstein-skialpinizmus-na-lyziach-na-kazbek-skialpinizmus-sportujeme-v-horach.html A.Luczy na lyžiach, https://www.rtvs.sk/radio/archiv/1648/530957Rozhovor s A.Luczym v Slovenskom rozhlase. 

## Fotografická činnosť
Na medzinárodných súťažiach fotografov získal trinásť cien, z nich desať Grand prix a prvých cien.https://horolezectvo.vetroplachmagazin.sk/horska-fotografia-z-pohladu-alexandra-luczyho-1559Fotograf Luczy 

## Publicistika
*V 60. rokoch 20. storočia  publikoval články z horského prostredia v časopisoch Krásy Slovenska a Vysoké Tatry a v nemeckom časopise Alpinismus. 
*V 2008 z jeho pera vyšla knižka *Spomienky na Tatry a exil* a jej rozšírené vydanie v roku 2016  *Zážitky a príhody horského vagabunda – tuláka hôr*. 
*V roku 2002 bol spoluautorom knižky *R. Gálfy, A. Luczy: Horolezecký sprievodca Vysoké Tatry (výber ciest I. diel)*. 

## Galéria

Gustáv Alexander Luczy na Štrbskom štíte.jpg|Gustáv Alexander Luczy s manželkou a synom Alexandrom na Štrbskom štíte
Gustáv Alexander Luczy na Lomnickom štíte.jpg|Gustáv Alexander Luczy s manželkou a synmi na Lomnickom štíte
Alexander_Luczy_1955,_2020.jpg|Alexander Luczy v roku 1955 a v súčasnosti
Alexander_Luczy_a_manželka_Monique.jpg|Alexander Luczy s manželkou Monique
Alexander_Luczy_1997.jpg| Alexander Luczy v roku 1997 


## Referencie

## Externé odkazy
* http://blog.sportrysy.sk/alexander-luczy-v-zivote-je-najkrajsie-byt-stastnymRozhovor s Alexandrom Luczym
* https://hory.sk/pph/luczy_8/index.htm O horolezectve s Alexandrom Luczym 
* https://www.hory.sk/pph/luczy_1/index.htmNa lyžiach cez Vysoké Tatry
* https://www.galfy.sk/alexander-luczy-spomienky-na-tatry-a-exilKnižka autora Alexandra Luczyho
* https://www.kosiceonline.sk/horolezec-alexander-luczy-sa-stal-zavislym-na-horach-uz-v-mladosti A.Luczy o horách
* https://cesky-dialog.net/clanek/4662-tatranec-ve-svycarsku-a-svycar-v-tatrach/ Tatranec vo Švajčiarsku

Kategória:Slovenskí stavební inžinieri
Kategória:Slovenskí horolezci
Kategória:Slovenskí skialpinisti
Kategória:Absolventi Stavebnej fakulty Slovenskej technickej univerzity v Bratislave
Kategória:Osobnosti z Levoče